Bomlófélben a görög kormány
Pénteken este további kormánytagok jelentették be távozásukat, így tiltakozva az újabb megszorítások ellen.
Bomlófélben van a görög kormány, miután pénteken este további kormánytagok jelentették be távozásukat, így tiltakozva az újabb megszorítások ellen, amelyeket a 130 milliárd eurós újabb mentõcsomag fejében kért a Nemzetközi Valutaalap (IMF) és az Európai Unió (EU).
Benyújtotta lemondását Makisz Voridisz közlekedési miniszter és a kereskedelmi hajózásért felelõs miniszterhelyettes, Adonisz Georgiadisz - jelentette az állami rádió.
Mindketten a jobboldali, nacionalista Ortodox Népi Riadó (LAOS) nevû kis párthoz tartoznak.
Távozott posztjáról a szocialista párti külügyminiszter-helyettes, Marilisza Xenojanakopulu is.
Ezt megelõzõen Aszteriosz Rundulisz, a mezõgazdasági miniszter helyettese (LAOS) jelentette be kiválását, csütörtökön pedig Jánisz Kucukosz, a munkaügyi miniszter szocialista párti helyettese.
A lemondásokkal ismét bizonytalanná vált Görögország megmenekülése a csõdtõl. A LAOS már kilátásba helyezte, hogy nem szavazza meg a takarékossági programot a parlamentben a hét végén.
A görög tömegtájékoztatás szerint azonban a többség ennek ellenére biztosítottnak tûnik. A kormány fõ pillérét képezõ táborban legalább harminc "elhajló" lehet, s hozzájuk csatlakozna a LAOS 16 képviselõje. A döntõ az, hogy miként szavaznak a szocialisták (PASZOK) és a konzervatívok (Új Demokrácia). A kormánytábornak 252 képviselõje van a 300 tagú parlamentben. A törvény elfogadásához 151 szavazat szükséges, az új segélycsomaghoz elengedhetetlen az athéni parlament jóváhagyása.
Egyes elemzõk kormányátalakításra számítanak, s arra, hogy a párton kívüli Lukasz Papademosz kormánya immár csak technokratákból fog állni.
A LAOS párt mindeközben "uralomvággyal" vádolta meg Angela Merkel német kancellárt. "Az Európai Unió szenved Németország miatt" - közölte Jéorjiosz Karatzaferisz, a párt elnöke pénteken. Szerinte a tehetõs Németország rákényszeríti akaratát a dél-európaiakra, "mert vastag a pénztárcája". A vezérlõpult a berlini kancellári hivatalban van, s nem Brüsszelben, az EU-nál - vélte Karatzaferisz.
A görög rendõrök szakszervezeti szövetsége sürgette az EU, az IMF és az Európai Központi Bank athéni misszióvezetõinek letartóztatását, azzal vádolva õket, hogy a harmadik éve tartó takarékossági programmal szétrombolták a társadalmi kohéziót Görögországban.
Görögország